
SE APROBA,
MUNICIPIUL TIMIŞOARA






 P R I M A R
DIRECŢIA URBANISM




       Dr. Ing. GHEORGHE CIUHANDU

Biroul Dezvoltare Urbană şi Metropolitană
Nr. UR2009-016751/12.05.2010
REFERAT

privind aprobarea Planului Urbanistic Zonal "Zona pentru spaţii comerciale, depozitare şi servicii", Calea Aradului DN69 Km7, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2009-016751/09.11.2009, privind aprobarea Planului Urbanistic Zonal "Zona pentru spaţii comerciale, depozitare si servicii", Calea Aradului DN69, Km7 Timişoara, completată cu nr. UR2010-005458/12.03.2010;
Având în vedere prevederile Certificatului de Urbanism nr. 1870/27.04.2009 prelungit până la data de 26.04.2011, precum şi modificările survenite la Legea nr. 350/2001 privind amenajarea teritoriului şi urbanismul, în această perioadă;
Având în vedere prevederile Avizului de Oportunitate nr. 08/18.03.2009 aprobat cu H.C.L. 150/24.03.2009 şi Raportul de Avizare nr. 11/PV – 22.04.2010.
Întrucât documentaţia PUZ „Zona pentru spaţii comerciale, depozitare şi servicii” – Calea Aradului DN69, Km7 Timişoara, beneficiari S.C. HADASIM S.R.L., a fost afişată pe site-ul oficial al Primăriei Municipiului Timişoara începând cu luna decembrie 2009, iar în cadrul  dezbaterii publice din data de 06 mai 2010, organizat în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, nu au fost înregistrate sesizări cu privire la această documentaţie;
Propunem Comisiilor din cadrul Consiliului Local al Municipiului Timişoara analizarea şi avizarea documentaţiei Plan Urbanistic Zonal "Zona pentru spaţii comerciale, depozitare şi servicii", Calea Aradului DN69, Km7 Timişoara este elaborată de S.C. ATELIER CAAD S.R.L., proiect nr. 101/2007, la cererea beneficiarilor  S.C.  HADASIM S.R.L.;
Zona studiată care face obiectul acestei documentaţii, nu se află în zonă de protecţie a monumentelor istorice. Pentru această documentaţie, conform Legii 350/2001 privind amenajarea teritoriului şi urbanismul, şi a fost obţinut Avizul Consiliului Judeţean Timiş nr. 33/01.03.2010.  
Prin prezentul Plan Urbanistic Zonal "Zona pentru spaţii comerciale, depozitare şi servicii", Calea Aradului DN69, Km7 Timişoara, nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului, în acest sens s-a obţinut Avizul Agenţiei Regionale pentru Protecţia Mediului nr. 6354 din 17.11.2008.
Terenul studiat în cadrul documentaţiei face parte din extravilanul municipiului Timişoara în partea de nord-vest a oraşului,  având folosinţa agricolă.
Terenul studiat, în suprafaţă totala de 70.000 mp este înscris în CF nr. 409336 (provenită din conversia pe hârtie a C.F. nr. 133081), nr. cadastral CAD: A282/3, arabil extravilan,  fiind proprietatea S.C. HADASIM S.R.L.

Prin documentaţia Plan Urbanistic Zonal "Zona pentru spaţii comerciale, depozitare şi servicii", Calea Aradului DN69, Km7 Timişoara, se propune realizarea unei zone de depozitare, industrie nepoluantă şi servicii, în corelare cu prevederile din H.C.L. nr. 322/2007 privind aprobarea Planului Urbanistic Zonal "SPAŢII DE DEPOZITARE, SERVICII ŞI COMERŢ", Timişoara teritoriul extravilan, DN 69 Timişoara - Arad, km. 6 +500, dreapta şi adresa C.N.A.D.N.R. S.A. nr. 340/424 din 10.10.2008 cu privire la realizarea unui drum colector paralel cu DN 69.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 şi prelungit cu HCL nr. 139/2007. Accesul auto şi pietonal necesar funcţiunii propuse se va realiza în conformitate cu  Avizul Comisiei de Circulaţie nr. TH2008-005060/03.07.2008 şi cu adresa C.N.A.D.N.R. S.A. nr. 340/424 din 10.10.2008.

Indicii de construibilitate propuşi prin documentaţie sunt:

POT max.  = 55%

CUT max. = 1,65
Regim de înălţime =
P – pentru depozite şi hale




P+2E – pentru birouri şi comerţ

Se vor asigura spaţii verzi min 25% conform Avizului de Oportunitate nr. 08/18.03.2009 aprobat cu H.C.L. 150/24.03.2009.
Autorizaţia de Construire se va putea emite doar după ce suprafeţele de teren afectate de dezvoltarea tramei stradale propusă prin documentaţie vor fi trecute în domeniu public, astfel drumul propus la  nord urmează a fi realizat la un profil transversal de 14 m, jumătate pe terenul beneficiarului şi jumătate pe terenul vecin identificat prin nr. CAD A282/4/1-2/2, conform Declaraţiei Notariale NR. 356/11.05.2010.

In urma aprobării documentaţiei, suprafaţa de teren studiată se va introduce în intravilanul municipiului Timişoara, după scoatere din circuitul agricol a terenului, care se va face pe cheltuiala beneficiarilor acestei documentaţii şi se va trece în ZONA D de impozitare, întrucât funcţiunile propuse sunt de depozitare, industrie nepoluantă şi servicii.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Planul Urbanistic Zonal "Zona pentru spaţii comerciale, depozitare şi servicii", Calea Aradului DN69, Km7 Timişoara, se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.
Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitatea realizării acestui obiectiv.

DIRECTOR DIRECŢIA URBANISM,

Arh. Emilian Sorin CIURARIU

CONSILIER,








CONSILIER,

Arh. Loredana PĂLĂLĂU






Ing. Sorina POPA
AVIZAT JURIDIC,

PAGE  
2
Cod FP 53-01, ver. 1


